da en da da da da sv da da en de da da da da da de en nn da da da da da da da da da sv en en nl en da da da da da da da da da da da da da
Ny hvervekampagne: skaf et medlem og få et gavekort - Stevns Erhvervsråd
nov 8, 2018 | Erhvervsnyt Stevns, Erhvervsrådet
Stevns Erhvervsråd sætter nu gang i en hvervekampagne for at få flere medlemmer: Hver gang du hverver et nyt medlem, får du et gavekort, samtidig med at du er med i konkurrencen om en lækker tre-retters middag for to på Rødvig Kro & Badehotel.
Når du anbefaler Stevns Erhvervsråd til en virksomhed, som melder sig ind i Stevns Erhvervsråd og angiver, at de har fået erhvervsrådet anbefalet af dig, får du et gavekort på 200 kr. Du kan selv vælge, om gavekortet skal være til:
– Holte Vinlager, Store Heddinge
– Flowers By Ida
Når det nye medlem har betalt sit første kontingent, kontakter vi dig og hører, hvilket gavekort, du gerne vil have, og så henter du bare gavekortet i den pågældende forretning. Jo flere medlemmer du hverver – jo flere gavekort får du.
Vind lækker treretters middag på Rødvig Kro & Badehotel
Hvervekampagnen gælder fra 8. nov. til Erhvervstræffet i slutningen af februar. Det medlem, der i perioden hverver flest nye medlemmer, vinder den store hovedpræmie – en lækker treretters middag for to personer med tilhørende vinmenu på hyggelige Rødvig Kro & Badehotel. Vinderen offentliggøres til Erhvervstræf ’18.
Derfor vil vi gerne være flere!
Jo flere medlemmer vi er i erhvervsrådet, jo flere ressourcer har vi til at hjælpe dig og andre erhvervsdrivende i kommunen med rådgivning, udviklingforløb, netværk og spændende arrangementer.
Et erhvervsråd med mange medlemmer står samtidig stærkere i forhold til at tale erhvervslivets sag, så vi sammen kan skabe en kommune som er attraktiv at drive virksomhed i.
Find flere gode grunde til at støtte Stevns Erhvervsråd